Legal Document

Category: 23

Text:
25. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 284 της 13/28 Μαΐου 1964 (ΦΕΚ Α΄ 85) Περί ορίου ηλικίας διορισμού προσωπικού αντιλαθρεμπορικών πλοίων Τελωνειακής Υπηρεσίας. Έχοντες υπ’ όψιν: α)τας διατάξεις του άρθρ. 16 του Νόμ. 1811/1951 «περί Κώδικος Καταστάσεως των δημοσίων διοικητικών υπαλλήλων», β)την υπ’ αριθ. 64/1964 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και γ)την υπ’ αριθ. 204/1964 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και των Οικονομικών Υπουργών, απεφασίσαμεν και διατάσσομεν: Άρθρον μόνον.-Ανώτατον όριον ηλικίας προς διορισμόν εις θέσεις των κλάδων: Β5 Κυβερνητών Αντιλαθρεμπορικών πλοίων, Β6 Μηχανικών, Β7 Ραδιοτηλεγραφητών, Β8 Ναυκλήρων, Β9 Ναυτών και Β10 θερμαστών περί ων αντιστοίχως τα άρθρ. 148α, 148β, 148γ, 148δ, 148ε και 148ς του υπ’ αριθ. 1/2.1.1961 (ΦΕΚ 1/61 τ.Α΄) Β.Δ/τος, ως τούτο ετροποποιήθη και συνεπληρώθη δια του άρθρ. 13 παρ. 2 του υπ’ αριθ. 178/15.3.63 (ΦΕΚ 38/1963 τ.Α΄) ομοίου ορίζεται το 45ον έτος. Εις τους αυτούς Ημετέρους Υπουργούς ανατίθεμεν την δημοσίευσιν και εκτέλεσιν του παρόντος. Σελ. 16,04(β) Τεύχος 420-Σελ. 36 - 18 30.Α.α.25 Οργανικές διατάξεις